stanford-oval/wikipedia huggingface dataset:
หลี่ เฟย์เฟย์

| หลี่ เฟย์เฟย์ |
| --- | --- |
หลี่ ที่เอไอฟอร์กู๊ด ปี 2017
เกิด: ค.ศ. 1976 (อายุ 47–48 ปี)
สัญชาติ: อเมริกัน
ศิษย์เก่า:   มหาวิทยาลัยพรินซ์ตัน (B.A. ฟิสิกส์)  แคลเทค (2005, PhD) 
มีชื่อเสียงจาก:   คอมพิวเตอร์วิทัศน์  การเรียนรู้ของเครื่อง  ปัญญาประดิษฐ์  เอไอในบริการสุขภาพ  ปริชานประสาทวิทยาศาสตร์ 
รางวัล:   เข้าสู่สถาบันวิศวกรรมศาสตร์แห่งชาติ (2020)  สถาบันแพทยศาสตร์แห่งชาติ (2020)  สถาบันศิลปศาสตร์และวิทยาการแห่งชาติ (2021)  เอซีเอ็มเฟลโลว์ (2018)  รางวัล J.K. Aggarwal, International Association for Pattern Recognition (IAPR) (2016) 
อาชีพทางวิทยาศาสตร์
สาขา: วิทยาการคอมพิวเตอร์
สถาบันที่ทำงาน:   มหาวิทยาลัยสแตนฟอร์ด  กูเกิล 
วิทยานิพนธ์: Visual Recognition: Computational Models and Human Psychophysics (2005)
อาจารย์ที่ปรึกษาในระดับปริญญาเอก:   ปีเอโตร เปโรนา  คริสตอฟ ค็อค 
ลูกศิษย์ในระดับปริญญาเอก:  โอลกา รุสซาคอฟสกี  ตีมนีต เกบรู  อันเดรจ คาร์แพธี 
 
หลี่ เฟย์เฟย์ (จีนตัวย่อ: 李飞飞; จีนตัวเต็ม: 李飛飛; Fei-Fei Li, เกิดปี 1976) เป็นนักวิทยาการคอมพิวเตอร์ชาวอเมริกันที่เกิดที่ประเทศจีน เธอเป็นที่รู้จักในฐานะผู้สร้างชุดข้อมูลอิมเมจเน็ต ซึ่งช่วยให้เกิดการพัฒนาอย่างเร็วในสาขาคอมพิวเตอร์วิทัศน์ระหว่างทศวรรษ 2010s
เธอเป็นศาสตราจารย์ที่เซควอยอาแคพิทัล (Sequoia Capital) สาขาวิทยาการคอมพิวเตอร์ ประจำมหาวิทยาลัยสแตนฟอร์ด และอดีตประธานคณะกรรมการบริหารของทวิตเตอร์ ปัจจุบันเธอเป็นผู้ร่วมดูแลสถาบันปัญญาประดิษฐ์โดยมีมนุษย์เป็นศูนย์กลางของสแตนฟอร์ด (Stanford Institute for Human-Centered Artificial Intelligence) และ ห้องทดลองสแตนฟอร์ดวิชันแอนด์เลิร์นนิงแล็บ (Stanford Vision and Learning Lab) เธอเป็นผู้ดูแลของห้องทดลองปัญญาประดิษฐ์สแตนฟอร์ด (Stanford Artificial Intelligence Laboratory, SAIL) จากปี 2013 ถึง 2018
ในปี 2017 เธอร่วมก่อตั้ง เอไอฟอร์ออลล์ (AI4ALL) องค์การไม่แสวงผลกำไรที่ทำงานเพื่อเพิ่มความหลากหลายและเพิ่มโอกาสให้แก่ผู้คนในสายการศึกษาเกี่ยวกับปัญญาประดิษฐ์ ความชำนาญการทางการวิจัยของเธอรวมถึง ปัญญาประดิษฐ์, การเรียนรู้ของเครื่อง, การเรียนรู้เชิงลึก, คอมพิวเตอร์วิทัศน์ และ ปริชานประสาทวิทยาศาสตร์
เธอได้รับเลือกเป็นสมาชิกของสถาบันวิศวกรรมศาสตร์แห่งชาติ (NAE) ในปี 2020 จากผลงานในการสร้างรากฐานความรู้ทางการเรียนรู้ของเครื่องและการเข้าใจระบบการมองเห็นรับรู้ (visual understanding) เธอยังเป็นสมาชิกของสถาบันแพทยศาสตร์แห่งชาติ (NAM) และ สถาบันศิลปศาสตร์และวิทยาการแห่งชาติ (AAAS)
แหล่งข้อมูลอื่น

เว็บไซต์ทางการ
หลี่ เฟย์เฟย์ บน เท็ด
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ 
วิชาการ:  สมาคมคอมพิวเตอร์เอซีเอ็ม  DBLP  Google Scholar  MathSciNet  Mathematics Genealogy Project  ORCID
ยุทธการที่อานูว์

แม่แบบ:Campaignbox Western Front (World War II)
แม่แบบ:The Belgian Campaign
ยุทธการที่อานูว์ เป็นการสู้รบกันของสงครามโลกครั้งที่สองในช่วงยุทธการที่เบลเยียมซึ่งเกิดขึ้นในช่วงระหว่างวันที่ 12 และ 14 พฤษภาคม ค.ศ. 1940 ที่อานูว์ในประเทศเบลเยียม มันเป็นการต่อสู้ของรถถังที่ใหญ่ที่สุดในช่วงการทัพ นอกจากนี้ยังมีการปะทะกันครั้งใหญ่ที่สุดของรถถังในประวัติศาสตร์ยานรบหุ้มเกราะสงครามในช่วงเวลานั้น
วัตถุประสงค์หลักของเยอรมันคือตรึงกำลังที่แข็งแกร่งที่สุดของกองทัพที่ 1 ของฝรั่งเศสและกักตัวไว้ให้ห่างจากการโจมตีหลักของเยอรมันโดยกองทัพกลุ่มเอที่ได้เคลื่อนที่ผ่านป่าอาร์แดน ตามแผนปฏิบัติการของเยอรมันที่ชื่อว่า Fall Gelb (กรณีสีเหลือง), โดยนายพล เอริช ฟ็อน มันชไตน์ เยอรมันได้เริ่มเคลื่อนที่ออกจากอาร์แดนที่ได้ถูกกำหนดไว้จากวันที่ 15 พฤษภาคม เป็นเวลาห้าวันภายหลังจากเยอรมันโจมตีรุกรานเนเธอร์แลนด์และเบลเยียม การถ่วงเวลาเพื่อล่อลวงให้ฝ่ายสัมพันธมิตรหลงเชื่อว่าการโจมตีหลักที่กำลังจะเกิดขึ้น เช่น แผนการชลีฟเฟิน (Schlieffen Plan)ในสงครามโลกครั้งที่หนึ่ง คือการผ่านจากเบลเยียมแล้วเคลื่อนที่ลงไปเข้าสู่ฝรั่งเศส เมื่อกองทัพฝ่ายสัมพันธมิตรได้บุกเข้าสู่เบลเยียมตามแผนการดีล (Dyle Plan) หรือ แผนดี พวกเขาจะถูกตึงกำลังโดยปฏิบัติการรุกรานเยอรมันในตะวันออกของเบลเยียมที่อานูว์และฌ็องบลู ซึ่งปีกด้านข้างของกองทัพที่ 1 ของฝรั่งเศสได้เปิดออก เยอรมันสามารถผลักดันไปยังช่องแคบอังกฤษซึ่งจะทำการปิดล้อมและทำลายล้างกองทัพฝ่ายสัมพันธมิตร. สำหรับฝรั่งเศส แผนการในเบลเยียมคือการเตรียมความพร้อมสำหรับการป้องกันที่ฌ็องบลูอยู่ห่างประมาณ 34 กิโลเมตร์ (21 ไมล์)ทางทิศตะวันตกของอานูว์ ฝรั่งเศสได้ส่งสองกองพลยานเกราะไปข้างหน้า เพื่อดำเนินการถ่วงเวลาในการบุกของกองทัพเยอรมันและให้เวลาที่เหลือของกองทัพที่ 1 เพื่อขุดหลุมที่ฌ็องบลู
เยอรมันได้มาถึงพื้นที่อานูว์เพียงสองวันหลังการเริ่มรุกรานเบลเยียม แต่ฝรั่งเศสก็ต้องพบกับความพ่ายแพ้จากการโจมตีหลายครั้งของเยอรมันและย้อมกลับมายึดฌ็องบลูตามที่แผนได้วางเอาไว้ เยอรมันได้ประสบผลสำเร็จในการตรึงกำลังกองทัพฝ่ายสัมพันธมิตรที่ใหญ่ที่สุด ซึ่งอาจมีส่วนรวมในยุทธการที่ซีดาน (Battle of Sedan) การโจมตีผ่านอาร์แดน เยอรมันได้ล้มเหลวในการกวาดล้างกองทัพที่ 1 ฝรั่งเศสที่อานูว์ แม้จะก่อให้เกิดความสูญเสียไปมากแล้วก็ตาม
ฝรั่งเศสได้เคยประสบความสำเร็จอีกครั้งทางยุทธศาสร์ที่การรบที่ฌ็องบลู  ตั้งแต่วันที่ 14-15 พฤษภาคม ในช่วงภายหลังในการรบ แม้ว่าจะได้รับความเสียหายอย่างร้ายแรง กองทัพที่ 1 ฝรั่งเศสสามารถล่าถอยไปที่ลีล ความล่าช้าของเยอรมันในการปิดล้อมที่ลีลและเป็นประโยชน์ในการเริ่มปฏิบัติการลงเรือของทหารจากกองกำลังรบต่างประเทศบริติช (British Expeditionary Forces หรือ B.E.F.),ทหารฝรั่งเศสและเบลเยียมในการอพยพเดิงแกร์ก
สดุดีอัสสัมชัญ

เพลงสดุดีอัสสัมชัญ (Glorify Assumption) เป็นเพลงหนึ่งที่ได้ชื่อว่าเป็นเพลงที่ปลุกความเป็น “อัสสัมชัญ” ในบรรดานักเรียนให้พลุ่งพล่านในสายเลือด เป็นเพลงที่ถูกนำไปใช้เป็นเพลงประจำสถาบันในเครือมูลนิธิคณะภราดาเซนต์คาเบรียลแขวงประเทศไทย ที่มีนามว่าอัสสัมชัญหลายแห่ง เว้นแต่ โรงเรียนเซนต์คาเบรียล โรงเรียนมงฟอร์ตวิทยาลัย โรงเรียนอัสสัมชัญธนบุรี โรงเรียนอัสสัมชัญศรีราชา ที่มีเพลงประจำโรงเรียนเป็นแบบเฉพาะหรือใช้เพลงสีแดงและขาวเป็นเพลงประจำโรงเรียน แต่ก็ยังคงใช้เพลงสดุดีอัสสัมชัญเป็นเพลงของโรงเรียนด้วย เช่น โรงเรียนมงฟอร์ตวิทยาลัยใช้เพลงเกียรติศักดิ์ MC ซึ่งดัดแปลงเพลงสดุดีอัสสัมชัญเป็นเพลงใหม่ที่เข้ากับโรงเรียนมงฟอร์ต ใช้ในการประกวดผู้นำเชียร์ในงานกรีฑาสีของโรงเรียนทุกปี
ที่มาของเพลงสดุดีอัสสัมชัญนั้น พบว่า ตั้งแต่ พ.ศ. 2478 มีเพลงที่ชื่อว่าสดุดีอัสสัมชัญแล้ว ซึ่งแต่งขึ้นในโอกาสสุวรรณสมโภชโรงเรียนอัสสัมชัญ โดยได้บรรเลงเป็นครั้งแรกในวันที่ 16 กุมภาพันธ์ ปีนั้นเอง แต่หลังจากนั้นก็ไม่พบว่ามีการบรรเลงในโอกาสใดอีก ต่อมาในปี พ.ศ. 2481 นายธนิต ราชภัณฑารักษ์ (OMAC 9916) ซึ่งได้ศึกษาดนตรีจาก นายโชติ สิงหเสนี (OMAC 8722) ได้แต่งคำร้องเพลงสดุดีอัสสัมชัญขึ้น โดยอาศัยทำนองเพลง Le Défilé du Régiment (เลอ เดฟีเล่ ดู เคชีมอง) ในหนังสือ Le Livre de Musique ของ Claude Augé เป็นหนังสือเรียนวิชาดนตรี ซึ่งภราดาหลุยส์ โนบิรอง (เดินทางสู่ประเทศไทยเมื่อ 7 มกราคม พ.ศ. 2450 มรณภาพเมื่อ 5 มิถุนายน พ.ศ. 2510 มีฉายาว่า หลุยส์แตร) เป็นผู้สอน และเพลงสดุดีอัสสัมชัญจึงกลายเป็นเพลงประจำสถาบันนับแต่นั้น
มีข้อสังเกตเกี่ยวกับการเขียนชื่อและเนื้อเพลงสดุดีอัสสัมชัญ ในกรณีที่ใช้ในสถาบันอื่น ๆ นอกจากโรงเรียนอัสสัมชัญ คือการเติมเครื่องหมายไปยาลน้อย (ฯ) หลังคำว่าอัสสัมชัญ ทั้งชื่อและเนื้อเพลง
แม้ว่าเพลงสดุดีอัสสัมชัญ จะเป็นเสมือนเพลงหลักของโรงเรียนในคณะภราดาเซนต์คาเบรียลไปแล้วก็ตาม หากแต่ยังคงเป็นเพลงที่มีความสำคัญต่อนักเรียน รวมถึงผู้มี “สายเลือดอัสสัมชัญ“ ทุกคน ทำหน้าที่เป็นดังสายใยเชื่อมโยงพี่น้อง แม้ต่างสถาบัน หากแต่ความเป็นอัสสัมชัญนั้นคือความเป็นหนึ่งเดียว ที่จะถูกรื้อฟื้นทุกครั้ง ที่เสียงเพลงสดุดีอัสสัมชัญได้ยิน และถูกเปล่งออกมาอย่างพร้อมเพรียง
“อัสสัมชัญจงมาพร้อมใจกันเถิด  มาชูเชิด AC ไว้ชั่วดินฟ้า”
แต่เนื่องจากบางโรงเรียนในเครือคณะภราดาเซนต์คาเบรียล สีประจำโรงเรียนมิได้เป็นสีแดง และสีขาว จึงได้มีการเปลี่ยนเนื้อร้องในท่อน "ขาว และ  แดง ของ เรา" เป็นตามสีประจำโรงเรียน เช่น โรงเรียนอัสสัมชัญลำปาง สีประจำโรงเรียนคือ สีน้ำเงิน และ สีขาว จึงได้มีการเปลี่ยนเนื้องร้องเป็น "ขาว น้ำเงิน ของ เรา" เป็นต้น
แหล่งข้อมูลอื่น

เนื้อเพลงสดุดีอัสสัมชัญPDF
| ด ค กโรงเรียนอัสสัมชัญ |
| --- | --- | --- |
| สัญลักษณ์ |  สดุดีอัสสัมชัญ (เพลงประจำโรงเรียน)  อาสนวิหารอัสสัมชัญ (โบสถ์ด้านหลังโรงเรียนอัสสัมชัญ)  แม่พระรับเกียรติยกขึ้นสวรรค์  |  |
| วิทยาลัย |  โรงเรียนอัสสัมชัญแผนกประถม  โรงเรียนอัสสัมชัญแผนกมัธยม  |  |
| วิทยาเขต |  พาณิชยการ  ศรีราชา  ลำปาง  ธนบุรี  ระยอง  อุบลราชธานี  นครราชสีมา  สมุทรปราการ  นครพนม  สมุทรสาคร  |  |
| กิจกรรม |  จตุรมิตรสามัคคี  สโมสรฟุตบอลอัสสัมชัญ  สโมสรฟุตบอลอัสสัมชัญ ยูไนเต็ด  |  |
| บุคคลสำคัญ |  เอมิล ออกัสต์ กอลมเบต์  ฟ. ฮีแลร์  เฉิด สุดารา  คณะภราดาเซนต์คาเบรียล  |  |
| ศิษย์เก่า |  รายนามศิษย์เก่าจากโรงเรียนอัสสัมชัญ  |  |
 หมวดหมู่  โครงการวิกิ
กีฬาเทควันโดในโอลิมปิกฤดูร้อน 2020 – รอบคัดเลือก

| กีฬาเทควันโด ใน โอลิมปิกฤดูร้อน 2020 |
| --- | --- | --- |

นักกีฬา รอบคัดเลือก
|  | ชาย | หญิง |
|  | 58 กิโลกรัม | 49 กิโลกรัม |
|  | 68 กิโลกรัม | 57 กิโลกรัม |
|  | 80 กิโลกรัม | 67 กิโลกรัม |
|  | +80 กิโลกรัม | +67 กิโลกรัม |
ด ค ก
การแข่งขันกีฬาเทควันโดในโอลิมปิกฤดูร้อน 2020 รอบคัดเลือก เป็นการแข่งขันเทควันโดเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส โดยมีโค้วต้าทั้งหมด 128 คน แต่ละประเทศสามารถส่งนักกีฬาได้มากที่สุด 1 คนต่อรายการ ส่งผลให้สามารถส่งนักกีฬาได้สูงสุด 8 คน แบ่งเป็นเพศละ 4 คน
การคัดเลือก

| รายการ | วันที่ | สนาม |
| --- | --- | --- |
| อันอับ WT Olympic | 7 ธันวาคม 2019 | — |
| อันดับ WT Grand Slam Series | 20 ธันวาคม 2019 | — |
| African Qualification Tournament | 22–23 กุมภาพันธ์ 2020 |  Rabat |
| Oceania Qualification Tournament | 29 กุมภาพันธ์ 2020 |  โกลด์โคสต์ |
| Pan American Qualification Tournament | 11–12 มีนาคม 2020 |  Heredia |
| Asian Qualification Tournament | TBA |  Amman |
| European Qualification Tournament | TBA |  มอสโก |
สรุปผลการคัดเลือก

| ชาติ | ชาย> −58 kg | ชาย> −68 kg | ชาย> −80 kg | ชาย> +80 kg | หญิง> −49 kg | หญิง> −57 kg | หญิง> −67 kg | หญิง> +67 kg | รวม |
| --- | --- | --- | --- | --- | --- | --- | --- | --- | --- |
|  อาร์เจนตินา | X |  |  |  |  |  |  |  | 1 |
|  ออสเตรเลีย | X |  | X |  |  | X |  | X | 4 |
|  อาเซอร์ไบจาน |  |  | X |  |  |  |  |  | 1 |
|  เบลเยียม |  | X |  |  |  |  |  |  | 1 |
|  บราซิล |  | X | X |  |  |  | X |  | 3 |
|  แคนาดา |  |  |  |  |  | X |  |  | 1 |
|  ชิลี |  |  |  |  |  | X |  |  | 1 |
|  จีน |  | X |  |  | X | X | X | X | 5 |
|  โคลอมเบีย | X |  |  |  | X |  |  |  | 2 |
|  โครเอเชีย |  |  | X |  | X |  | X |  | 3 |
|  คิวบา |  |  |  | X |  |  |  |  | 1 |
|  สาธารณรัฐโดมินิกัน |  | X | X |  |  |  |  | X | 3 |
|  อียิปต์ |  | X | X |  | X |  | X |  | 4 |
|  เอธิโอเปีย | X |  |  |  |  |  |  |  | 1 |
|  กาบอง |  |  |  | X |  |  |  |  | 1 |
|  เยอรมนี |  |  |  | X |  |  |  |  | 1 |
|  สหราชอาณาจักร |  | X |  | X |  | X | X | X | 5 |
|  เฮติ |  |  |  |  |  |  | X |  | 1 |
|  อิหร่าน | X | X |  |  |  |  |  |  | 2 |
|  ไอร์แลนด์ | X |  |  |  |  |  |  |  | 1 |
|  อิตาลี | X |  |  |  |  |  |  |  | 1 |
|  โกตดิวัวร์ |  |  | X | X |  |  | X | X | 4 |
|  ญี่ปุ่น | X | X |  |  | X | X |  |  | 4 |
|  เคนยา |  |  |  |  |  |  |  | X | 1 |
|  มาลี |  | X |  |  |  |  |  |  | 1 |
|  เม็กซิโก |  |  |  | X |  |  |  | X | 2 |
|  โมร็อกโก |  |  | X |  | X | X |  |  | 3 |
|  นิวซีแลนด์ |  | X |  |  |  |  |  |  | 1 |
|  ไนเจอร์ |  |  |  | X |  | X |  |  | 2 |
|  ไนจีเรีย |  |  |  |  |  |  | X |  | 1 |
|  โปแลนด์ |  |  |  |  |  |  |  | X | 1 |
|  ปวยร์โตรีโก |  |  |  |  | X |  |  |  | 1 |
|  รัสเซีย | X |  | X | X |  | X |  |  | 4 |
|  เซอร์เบีย |  |  |  |  | X |  |  | X | 2 |
|  สโลวีเนีย |  |  |  | X |  |  |  |  | 1 |
|  เกาหลีใต้ | X | X |  | X | X | X |  | X | 6 |
|  สเปน | X | X | X |  |  |  |  |  | 3 |
|  ไทย |  |  |  |  | X |  |  |  | 1 |
|  ตองงา |  |  |  | X |  |  | X |  | 2 |
|  ตูนิเซีย | X |  |  |  |  |  |  |  | 1 |
|  ตุรกี |  |  |  |  | X | X | X | X | 4 |
|  สหรัฐ |  |  |  |  |  | X | X |  | 2 |
|  อุซเบกิสถาน |  |  | X |  |  |  |  |  | 1 |
| รวม: 43 NOCs | 16 | 16 | 16 | 16 | 16 | 16 | 16 | 16 | 128 |
เอนก สิทธิประศาสน์

| เอนก สิทธิประศาสน์ม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงมหาดไทย
ดำรงตำแหน่ง 10 มิถุนายน – 22 กันยายน พ.ศ. 2535
นายกรัฐมนตรี: อานันท์ ปันยารชุน
 
ข้อมูลส่วนบุคคล
เกิด: 23 มกราคม พ.ศ. 2472 อำเภอเทิง จังหวัดเชียงราย ประเทศสยาม
เสียชีวิต: 17 ธันวาคม พ.ศ. 2560 (88 ปี)
คู่สมรส: รัตนมณี สิทธิประศาสน์

เอนก สิทธิประศาสน์ (23 มกราคม พ.ศ. 2472 – 17 ธันวาคม พ.ศ. 2560) อดีตรัฐมนตรีช่วยว่าการกระทรวงมหาดไทย ในรัฐบาลอานันท์ ปันยารชุน อดีตปลัดกระทรวงมหาดไทย อดีตปลัดสำนักนายกรัฐมนตรี และเจ้าหน้าที่กองอาสารักษาดินแดน ยศนายกองเอก
ประวัติ

เอนก (ติ๊ก) เกิดเมื่อวันที่ 23 มกราคม พ.ศ. 2472 ที่ อำเภอเทิง จังหวัดเชียงราย เป็นบุตรคนสุดท้อง จากพี่น้องจำนวน 5 คน ของหลวงสิทธิประศาสน์ (คลาย บุษบรรณ์) ต่อเปลี่ยนเป็น หลวงสิทธิประศาสน์ (สิทธิ์ สิทธิประศาสน์) กับนางสิทธิประศาสน์ (ตุ้ย) คนหนึ่งในนั้นคือ นางนงนุช ฤทธิประศาสน์ ภริยานายชูสง่า ฤทธิประศาสน์ อดีตรัฐมนตรี ด้านครอบครัว สมรสกับนางรัตนมณี (วิมลภักตร์) สิทธิประศาสน์ (ภมรพล) มีบุตร-ธิดา 3 คน คือ นายมนู สิทธิประศาสน์ นายนที สิทธิประศาสน์ และนางสิริวิมล สิทธิประศาสน์
สำเร็จการศึกษาชั้นประถมศึกษาจากโรงเรียนส่วนบุญโญปถัมภ์ เข้าเรียนชั้นมัธยมศึกษาจากโรงเรียนอำนวยศิลป์ โรงเรียนวังสมเด็จบูรพา และโรงเรียนอัสสัมชัญ สำเร็จการศึกษาปริญญาตรี รัฐศาสตรบัณฑิต จากคณะรัฐศาสตร์ จุฬาลงกรณ์มหาวิทยาลัยรุ่น1 และปริญญาโททางรัฐศาสตร์ จากมหาวิทยาลัยอินเดียนา สหรัฐอเมริกา รวมถึงผ่านการอบรมจากวิทยาลัยป้องกันราชอาณาจักร รุ่นที่ 21
การทำงาน

เอนก สิทธิประศาสน์ รับราชการในสังกัดกระทรวงมหาดไทย เคยดำรงตำแหน่งรองผู้ว่าราชการจังหวัดเชียงราย และเป็นผู้ว่าราชการจังหวัดอุดรธานี และนครศรีธรรมราช เป็นปลัดกระทรวงมหาดไทย ในปี พ.ศ. 2532 และเป็นปลัดสำนักนายกรัฐมนตรี ในปีถัดมา ก่อนหน้านั้นเขาได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 ต่อมาในปี พ.ศ. 2535 เขาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลนายอานันท์ ปันยารชุน (ครม.49)
เอนก เคยเป็นนายกสภามหาวิทยาลัยราชภัฏเชียงราย และเป็นรองประธานกลุ่มบริษัทเซ็นทรัลพัฒนา
ถึงแก่อนิจกรรม

เอนก ถึงแก่อนิจกรรม ด้วยโรคมะเร็งต่อมน้ำเหลือง เมื่อวันที่ 17 ธันวาคม พ.ศ. 2560 สิริรวมอายุ 88 ปี มีพิธีพระราชทานเพลิงศพเมื่อวันที่ 24 ธันวาคม พ.ศ. 2560 ณ วัดธาตุทอง
ยศกองอาสารักษาดินแดน

พ.ศ. 2516 นายกองโท เอนก สิทธิประศาสน์ รับพระราชทานยศกองอาสารักษาดินแดนเป็น นายกองเอก เอนก สิทธิประศาสน์
เครื่องราชอิสริยาภรณ์

พ.ศ. 2530 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2525 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2532 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
พ.ศ. 2533 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2521 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2522 –  เหรียญกาชาดสมนาคุณ ชั้นที่ 1 (เหรียญทอง)
สยามใน พ.ศ. 2394

พ.ศ. 2394 ตรงกับ ค.ศ. 1851 เป็นปีที่ 70 แห่งการสถาปนากรุงรัตนโกสินทร์ เป็นปีที่ 27 และปีสุดท้ายในรัชสมัยพระบาทสมเด็จพระนั่งเกล้าเจ้าอยู่หัว และปีแรกในรัชสมัยพระบาทสมเด็จพระจอมเกล้าเจ้าอยู่หัว
ผู้นำ

พระมหากษัตริย์:
จนถึง 2 เมษายน: พระบาทสมเด็จพระนั่งเกล้าเจ้าอยู่หัว
ตั้งแต่ 2 เมษายน: พระบาทสมเด็จพระจอมเกล้าเจ้าอยู่หัว
กรมพระราชวังบวรสถานมงคล:
ตั้งแต่ 25 พฤษภาคม: พระบาทสมเด็จพระปิ่นเกล้าเจ้าอยู่หัว
สมเด็จพระสังฆราช:
ตั้งแต่ 1 สิงหาคม: สมเด็จพระมหาสมณเจ้า กรมพระปรมานุชิตชิโนรส
เหตุการณ์ > เมษายน

2 เมษายน – พระบาทสมเด็จพระนั่งเกล้าเจ้าอยู่หัวเสด็จสวรรคต เหล่าขุนนางและเชื้อพระวงศ์จึงไปกราบทูลให้พระภิกษุสมเด็จพระเจ้าน้องยาเธอ เจ้าฟ้ามงกุฎ ขึ้นครองราชย์
6 เมษายน – พระภิกษุเจ้าฟ้ามงกุฎ ลาสิกขา กลับเข้าไปประทับในพระราชวังหลวง
เหตุการณ์ > พฤษภาคม

15 พฤษภาคม – พระบาทสมเด็จพระจอมเกล้าเจ้าอยู่หัว ทรงประกอบพระราชพิธีบรมราชาภิเษก และมีสมเด็จพระนางเจ้าโสมนัสวัฒนาวดี เป็นพระอัครมเหสี นี่เป็นครั้งแรกที่ชาวต่างชาติได้รับเชิญเข้าร่วมพระราชพิธีบรมราชาภิเษกในสยาม
25 พฤษภาคม – พระบาทสมเด็จพระปิ่นเกล้าเจ้าอยู่หัว ประกอบพระราชพิธีบวรราชาภิเษก ณ พระราชวังบวรสถานมงคล
เหตุการณ์ > กำลังดำเนินอยู่

สงครามเชียงตุง
ฝรั่งเศสเข้าหาสยาม เพื่อพยายามสร้างความสัมพันธ์ทางการค้า
พ.ศ. 2529

ตามเข็มนาฬิกาจากบนซ้าย: สหภาพโซเวียตปล่อยสถานีอวกาศ มีร์; ฟุตบอลโลก 1986 จัดขึ้นที่ประเทศเม็กซิโก และผู้ชนะคืออาร์เจนตินา; ดาวหางแฮลลีย์เข้ามายังจุดใกล้ดวงอาทิตย์ที่สุดครั้งแรกนับตั้งแต่ พ.ศ. 2453; ภัยพิบัตินิวเคลียร์ที่ร้ายแรงที่สุดในประวัติศาสตร์มนุษยชาติเกิดขึ้นที่เชียร์โนบีลในบริเวณประเทศยูเครนในปัจจุบัน; การปฏิวัติพลังประชาชนประท้วงต่อความรุนแรงของระบอบและการโกงเลือกตั้งในประเทศฟิลิปปินส์; แผ่นดินไหวในเอลซัลวาดอร์ทำให้มีผู้เสียชีวิต 1,000-1,500 คน; ฝ่ายบริหารงานของสหรัฐถูกจับได้ว่ามีเรื่องอื้อฉาวต่อการขายอาวุธให้อิหร่านเพื่อระดมทุนแก่กลุ่มคอนทราส์ในนิการากัว; กระสวยอวกาศ แชลเลนเจอร์ ระเบิดหลังบินขึ้นไป 73 วินาที
| --- | --- |
ศตวรรษ::  19  20  21
ปี::  2526  2527  2528  2529  2530  2531  2532
| --- | --- |
ปฏิทินสุริยคติไทย: 2529
ปฏิทินกริกอเรียน: 1986 MCMLXXXVI
Ab urbe condita: 2739
ปฏิทินอาร์มีเนีย: 1435 ԹՎ ՌՆԼԵ
ปฏิทินอัสซีเรีย: 6736
ปฏิทินบาไฮ: 142–143
ปฏิทินเบงกอล: 1393
ปฏิทินเบอร์เบอร์: 2936
ปีในรัชกาลอังกฤษ: 34 Eliz. 2 – 35 Eliz. 2
พุทธศักราช: 2530
ปฏิทินพม่า: 1348
ปฏิทินไบแซนไทน์: 7494–7495
ปฏิทินจีน: 乙丑年 (ฉลูธาตุไม้) 4682 หรือ 4622     — ถึง — 丙寅年 (ขาลธาตุไฟ) 4683 หรือ 4623
ปฏิทินคอปติก: 1702–1703
ปฏิทินดิสคอร์เดีย: 3152
ปฏิทินเอธิโอเปีย: 1978–1979
ปฏิทินฮีบรู: 5746–5747
ปฏิทินฮินดู: 
 - วิกรมสมวัต: 2042–2043
 - ศกสมวัต: 1908–1909
 - กลียุค: 5087–5088
ปฏิทินโฮโลซีน: 11986
ปฏิทินอิกโบ: 986–987
ปฏิทินอิหร่าน: 1364–1365
ปฏิทินอิสลาม: 1406–1407
ปฏิทินญี่ปุ่น: ศักราชโชวะ 61 (昭和６１年)
ปฏิทินจูเช: 75
ปฏิทินจูเลียน: กริกอเรียนลบ 13 วัน
ปฏิทินเกาหลี: 4319
ปฏิทินหมินกั๋ว: ROC 75 民國75年
เวลายูนิกซ์: 504921600–536457599
กล่องนี้:  ดู คุย แก้
พุทธศักราช 2529 ตรงกับปีคริสต์ศักราช 1986 เป็นปีปกติสุรทินที่วันแรกเป็นวันพุธตามปฏิทินเกรกอเรียน และเป็น
ปีขาล อัฐศก จุลศักราช 1348 (วันที่ 16 เมษายน เป็นวันเถลิงศก)
ผู้นำประเทศไทย

พระมหากษัตริย์: พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร (9 มิถุนายน พ.ศ. 2489 – 13 ตุลาคม พ.ศ. 2559)
นายกรัฐมนตรี: พลเอก เปรม ติณสูลานนท์ (3 มีนาคม พ.ศ. 2523 – 4 สิงหาคม พ.ศ. 2531)
เหตุการณ์

24 มกราคม – ยานวอยเอเจอร์ 2 เข้าใกล้ดาวยูเรนัส
28 มกราคม – กระสวยอวกาศแชลเลนเจอร์ระเบิดหลังขึ้นจากฐานส่งยาน 73 วินาที นักบินอวกาศ 7 คน บนกระสวยอวกาศ เสียชีวิตทั้งหมด
19 กุมภาพันธ์ –
สหภาพโซเวียตส่งสถานีอวกาศมีร์ขึ้นสู่อวกาศ เป็นสถานีวิจัยระยะยาวในอวกาศแห่งแรกของโลก
สถาปนา สถาบันเทคโนโลยีพระจอมเกล้าธนบุรี (โดยการแยกตัวกันของ วิทยาเขตธนบุรี, วิทยาเขตพระนครเหนือ และ วิทยาเขตเจ้าคุณทหารลาดกระบัง)
25 กุมภาพันธ์
คอราซอน อากีโน ดำรงตำแหน่งประธานาธิบดีหญิงคนแรกของฟิลิปปินส์ เมื่อฝูงชนเคลื่อนไหวกดดันให้เฟอร์ดินานด์ มาร์กอส ลี้ภัยออกนอกประเทศ หลังจากอยู่ในอำนาจนาน 20 ปี
ธงไชย แมคอินไตย์ ออกอัลบั้มแรกชื่อชุด หาดทราย สายลม สองเรา ภายใต้สังกัด แกรมมี่ เอนเตอร์เทนเม้นท์
28 กุมภาพันธ์ – อูลอฟ พาลมา นายกรัฐมนตรีสวีเดน ถูกลอบสังหารในกรุงสต็อกโฮล์ม
21 มีนาคม – ทีมฟุตบอลทีมชาติอียิปต์ชนะเลิศการแข่งขันฟุตบอลชิงแชมป์แห่งชาติแอฟริกา ครั้งที่ 15 ณ ประเทศอียิปต์
26 มีนาคม – การรถไฟแห่งประเทศไทยเปิดเดินขบวนพิเศษรถจักรไอน้ำวิ่งบริการในวันสถาปนากิจการรถไฟแห่งประเทศไทย และวันสำคัญต่าง ๆ เป็นครั้งแรกในประเทศไทย
3 เมษายน – ไอบีเอ็มเผยแผนการผลิต PC Convertible คอมพิวเตอร์วางตักรุ่นแรก
10 เมษายน – เกิดเหตุเพลิงไหม้ห้างสรรพสินค้าเมอร์รี่คิงส์ สาขาสะพานควาย นานกว่า 10 ชั่วโมง ทำให้ทรัพย์สินเสียหายเป็นจำนวนมาก และกทม. ประกาศเป็นพื้นที่อันตราย
14 เมษายน – สหรัฐทิ้งระเบิดลิเบีย เพื่อตอบโต้การสนับสนุนการก่อการร้ายต่อพลเมืองสหรัฐ
25 เมษายน – เจ้าฟ้าชายอึมสวาติ มกุฎราชกุมารแห่งสวาซิแลนด์ ขึ้นครองราชย์เป็นสมเด็จพระราชาธิบดีแห่งราชอาณาจักรสวาซิแลนด์ ทรงปรมาภิไธยว่า สมเด็จพระราชาธิบดีอึมสวาตีที่ 3 แห่งสวาซิแลนด์
26 เมษายน – อุบัติภัยเชอร์โนบิล: เครื่องปฏิกรณ์นิวเคลียร์ในเชอร์โนบิล ประเทศยูเครน เกิดระเบิด ทำให้มีเพลิงไหม้และการรั่วไหลของกัมมันตภาพรังสี
26 พฤษภาคม – ประชาคมยุโรป เริ่มใช้ธงยุโรป
23 มิถุนายน – ผู้ชุมนุมประท้วงโรงงานถลุงแทนทาลัมที่จังหวัดภูเก็ต ก่อเหตุเผาโรงงาน และโรงแรมภูเก็ตเมอร์ลิน
27 มิถุนายน – ศาลยุติธรรมระหว่างประเทศพิพากษาคัดค้านสหรัฐใน คดีนิการากัวกับสหรัฐ
29 มิถุนายน – ทีมฟุตบอลของประเทศอาร์เจนตินาชนะเลิศฟุตบอลโลก
8 กรกฎาคม – องค์การโทรศัพท์แห่งประเทศไทยได้นำบริการโทรศัพท์เคลื่อนที่มาให้บริการเป็นครั้งแรกในประเทศไทย
23 กรกฎาคม – เจ้าชายแอนดรูว์ ดยุกแห่งยอร์ก เสกสมรสกับ ซาราห์ ดัชเชสแห่งยอร์ก  และมีพระอิสริยยศคือ  เฮอร์รอยัลไฮเนส ซาราห์  ดัชเชสแห่งยอร์ก
27 กรกฎาคม – เลือกตั้ง พลเอก เปรม ติณสูลานนท์ เป็นผู้ได้รับโปรดเกล้าให้ดำรงตำแหน่งรัฐมนตรี
2 สิงหาคม –  ภาพยนตร์เรื่อง เกิดมาลุย เข้าฉายครั้งแรก ในเครือเอเพ็กซ์ เป็นการแจ้งเกิด พันนา ฤทธิไกร และกลุ่มสตั้นท์แมนของเขา
21 สิงหาคม – เกิดแก๊สพิษจากทะเลสาบนีโอส ปล่องภูเขาไฟในประเทศแคเมอรูน ทำให้มีผู้เสียชีวิตกว่า 1,700 คน
31 สิงหาคม – แอดมิรอลนาคิมอฟ เรือเดินสมุทรโซเวียตอับปางลงในทะเลดำ หลังชนกับเรือสินค้า 7 นาที ผู้โดยสารเสียชีวิต 398 คน
14 กันยายน – ชาวเกาหลีเหนือลอบวางระเบิดท่าอากาศยานคิมโปในโซล มีผู้เสียชีวิต 5 คน
3 ตุลาคม – วันก่อตั้งแนวร่วมประชาธิปไตยแห่งชาติโบโดแลนด์
8 พฤศจิกายน เหตุการณ์หัวรถจักรพุ่งชนสถานีกรุงเทพ พ.ศ. 2529
25 พฤศจิกายน – สะพานคิงฟาฮัด ที่เชื่อมระหว่างประเทศซาอุดีอาระเบียกับประเทศบาห์เรน เปิดใช้อย่างเป็นทางการ
29 พฤศจิกายน – ชาวเกาหลีเหนือลอบวางระเบิดเที่ยวบิน 858 สายการบินเกาหลีใต้โดยเครื่องบินได้ระเบิดเหนือมหาสมุทรอินเดียในเวลาต่อมา
1 ธันวาคม – อำพล ลำพูนเริ่มเป็นเป็นนักร้องนำวงไมโครในชุดแรกที่ชื่อว่า ร็อก เล็ก เล็ก
ปรากฏการณ์ทางดาราศาสตร์

[ต้องการอ้างอิง]
9 กุมภาพันธ์ – ดาวหางฮัลเลย์ เข้าใกล้ดวงอาทิตย์ที่สุดในรอบ 75 ปี และในปีพ.ศ. 2604 ดาวหางฮัลเลย์ จะกลับมาโคจรใกล้ดวงอาทิต์อีกครั้ง
9 เมษายน – สุริยุปราคาบางส่วน (ตอนใต้ของมหาสมุทรอินเดีย ออสเตรเลีย บางส่วนของนิวซีแลนด์ และบางส่วนของทวีปแอนตาร์กติกา)
24 เมษายน – จันทรุปราคาเต็มดวง มองเห็นได้ในประเทศไทย
3 ตุลาคม – สุริยุปราคาผสม (ตอนเหนือของมหาสมุทรแอตแลนติกใกล้กรีนแลนด์ ทวีปอเมริกาเหนือ ตอนเหนือของทวีปอเมริกาใต้ และมหาสมุทรแอตแลนติก)
17 ตุลาคม – จันทรุปราคาเต็มดวง มองเห็นได้ในประเทศไทย
วันเกิด

8 มกราคม - มาเรีย โอะซะวะ นักแสดงชาวญี่ปุ่น
20 มกราคม - จั๋ว เหวิน ซวน นักร้อง/นักแสดงชาวไต้หวัน
4 กุมภาพันธ์ - แจจุง (HERO TVXQ,JYJ) นักร้องกลุ่มชายของเกาหลี
15 กุมภาพันธ์ - ดราภดา โสตถิพิทักษ์ (กีฟ) กีฟนักแสดง/นางแบบชาวไทย
23 กุมภาพันธ์ - อาจารียา พรหมพฤกษ์ (หลิว) นักร้องลูกทุ่งหญิง/นักแสดงชาวไทย
27 มีนาคม - มานูเอล นอยเออร์ นักฟุตบอลชาวเยอรมัน
28 มีนาคม - เลดี้ กาก้า นักร้องชาวอเมริกัน
30 มีนาคม - เซร์คีโอ ราโมส นักฟุตบอลชาวสเปน
7 เมษายน - กาญจน์ ตั้งปอง สมาชิกสภาผู้แทนราษฎร จังหวัดตรัง
26 เมษายน - เจ้าชายฟิลิปปอสแห่งกรีซและเดนมาร์ก
27 เมษายน - ฐิตินันท์ สุวรรณถาวร นักแสดง/นางแบบชาวไทย
7 พฤษภาคม - พัฒนศักดิ์ พงษ์พันธุ์ นักร้องชาย/นักแสดงชาวไทย
9 พฤษภาคม - มาติกา อรรถกรศิริโพธิ์ (บี) นักแสดงชาวไทย
11 พฤษภาคม - อาบู ดิยาบี นักฟุตบอลชาวฝรั่งเศส
12 พฤษภาคม - นภัสกรณ์ เสรีโรจนสิริ ผู้ประกาศข่าวช่อง 7 HD
13 พฤษภาคม - โรเบิร์ต แพตตินสัน นักแสดงชายชาวอังกฤษ
31 พฤษภาคม - แอน มิตรชัย นักร้อง นักแสดงหญิง นางแบบชาวไทย
3 มิถุนายน - ราฟาเอล นาดาล นักเทนนิสชาวสเปน
6 มิถุนายน - ซิกปวน โซฟี หลุยส์ โยฮันส์สัน
13 มิถุนายน - อรอุมา สิทธิรักษ์ (ออน) นักวอลเลย์บอลหญิงทีมชาติไทย
16 มิถุนายน - แพร เอมเมอรี่ (แพร) นักแสดงหญิงชาวไทย
18 มิถุนายน - ไซมอน โบวส์-ลีออน เอิร์ลที่ 19 แห่งสตราธมอร์และคิงฮอร์น
19 มิถุนายน - สาวิกา ไชยเดช (พิงกี้) นักแสดงชาวไทย
20 มิถุนายน
อนุสรา วันทองทักษ์ (เปรี้ยว เอเอฟ 2) นักร้องหญิงชาวไทย
ช่อฟ้า เกตุเรืองโรจน์ ผู้ประกาศข่าวชาวไทย
29 มิถุนายน - อายะ มัตสึอูระ นักร้องหญิงชาวญี่ปุ่น
3 กรกฎาคม - พุฒิชัย เกษตรสิน (พุฒ) นักแสดง ดีเจ นายแบบ วีเจ และพิธีกรชาวไทย
16 กรกฎาคม - ดิษยา กรกชมาศ นักร้องชาวไทย นักแสดง นางแบบ บรรณาธิการนิตยสาร
30 กรกฎาคม - อิกาเตรินา เจ้าหญิงรัชทายาทแห่งฮันโนเฟอร์
31 กรกฎาคม - ศุภณัฐ เฉลิมชัยเจริญกิจ (อ๊อฟ เอเอฟ 2) นักร้อง/นักแสดงชาวไทย
2 สิงหาคม - กรวิทย์ นามวิเศษ นักฟุตบอลชาวไทย
9 สิงหาคม - ปรมะ อิ่มอโนทัย (ปั้นจั่น) นักแสดง/นักร้อง/นายแบบ/พิธีกรชาวไทย
21 สิงหาคม - แพทองธาร ชินวัตร นายกรัฐมนตรีไทยคนที่ 31
29 สิงหาคม - ภาคิน คำวิลัยศักดิ์ (โตโน่ The Star) นักแสดง/นักร้องชาวไทย
1 กันยายน - ธนิดา ธรรมวิมล (ดา เอ็นโดรฟิน) นักร้องชาวไทย
13 กันยายน
หยาง มี่ นักแสดงชาวจีน
เอ็มมี รอสซัม นักแสดงชาวอเมริกัน
14 กันยายน - ไอ ทากาฮาชิ นักร้องหญิงชาวญี่ปุ่น
2 ตุลาคม
เบญจวรรณ อาร์ดเนอร์ (โบว์) นักแสดงหญิงชาวไทย
ศรุต สุวรรณภักดี (บิ๊ก) นักแสดงชายชาวไทย
16 ตุลาคม - พีรวัศ กุลนันท์วัฒน์ นักแสดง/พิธีกรชาวไทย
25 ตุลาคม - ศกลรัตน์ วรอุไร (โฟร์ วงโฟร์-มด) นักร้องศิลปินชาวไทย
1 พฤศจิกายน - เพนน์ แบดจ์ลีย์ นักแสดงชาวอเมริกันวัน
5 พฤศจิกายน
คะนึงนิจ จักรสมิทธานนท์ (รถเมล์) นักแสดงและพิธีกรชาวไทย
โบอา นักร้องชาวเกาหลีใต้
แคสเปอร์ สไมเกิล ผู้รักษาประตูฟุตบอลชาวอังกฤษ
11 พฤศจิกายน - ซอ จียอน นักร้อง นักแสดง นางแบบชาวเกาหลีใต้
17 พฤศจิกายน - นานี นักฟุตบอลชาวโปรตุเกส
22 พฤศจิกายน
นกน้อย สิทธิประเสริฐ แชมป์โลกมวยสากลเยาวชน
หยาดทิพย์ ราชปาล (หยาด) นักแสดงหญิงชาวไทย
2 ธันวาคม - ซาร่า โฮเลอร์ (ซาร่า) นักร้อง นักแสดงชาวไทย
8 ธันวาคม
ธัญยกันต์ ธนกิตติ์ธนานนท์ (หยก) นักแสดงหญิงชาวไทย
อาเมียร์ ข่าน นักมวยสากลชาวอังกฤษ
15 ธันวาคม
ณัฏฐพงษ์ ชาติพงษ์ (ฟรอยด์) นักแสดงชาวไทย
คิม จุนซู นักร้องวงทงบังชินกี
เกย์ลอร์ นาบัส นักฟุตบอลชาวคอสตาริกา
16 ธันวาคม - รุ่งโรจน์ ไทยนิยม นักกีฬาเทเบิลเทนนิสพาราลิมปิกชาวไทย